Mia denaska estas la angla. Iuj kredas, ke la angla havas pli da vortoj ol ĉiuj aliaj lingvoj, ĝi eble havas proksimume 250.000 vortojn. Tio estas malfacile mezurebla sed estas unu vorto kiun mi ŝatas pli ol ĉiujn aliajn en la angla.

Mia plej ŝatata vorto estas la verbo “get”. Kiel la plej oftaj anglaj verboj, ĝi estas ne-regula kaj estas ĝermana vorto, malkiel la plejparto da anglaj vortoj, kio devenas de latinaj vortoj.

La vorto “get” estas preskaŭ ne-tradukebla. Ĝi almenaŭ havas multajn eblajn tradukojn. Jes ja, ĝi signifas “atingi” aŭ “preni” sed tio estas la nur laŭvorta traduko. Per kunteksto, kaj precipe per prepozicioj, “get” fariĝas diversaj aliaj vortoj kaj frazoj. Oni ĉiufoje bezonas pli da vortoj kaj la kuntekston por bone traduki la vorton “get” kaj ofte bezonas multe pli da vortoj en la traduko ol en la originala frazo.

Nu, ne ĉiu frazo kun “get” estas malfacile tradukota. Ekzemple, “get” signifas ankaŭ la vorton “kompreni.” “I get it” signifas “Mi komprenas ĝin” Tio havas sufiĉe da senco. En Esperanto, la vorto “kompreni” enhavas la vorton “preni.” Tio estas komprenebla. Ĝi signifas ankaŭ “fariĝi.” “I get better everyday” signifas “Mi fariĝas pli bona ĉiutage.” Kiam oni fariĝas iel, oni atingas ian staton.

Kaj ankaŭ kelkaj prepozicioj estas tiel simplaj. Per “in” (E-e en) kaj “up” (E-e supren), sensaj frazoj rezultas. La frazo “get in” signifas la ordonon “eniru.” Oni povas logike pripensi ĝin tiel “atingu la enon de io.” Kaj “get up” signifas “staru” aŭ “leviĝu” aŭ “ellitiĝu.” Simile, tio havas sencon.

Tamen, per la prepozicio “out” (E-e ekster), ĝia signifo tute ŝanĝiĝas per kunteksto. “Get out!” signifas la ordonon “Foriru!” Tio estas logika laŭ la senco de “get in”, sed “get out” signifas ankaŭ la frazon “Mi ne kredas tion, kion vi diras!” depende de la kunteksto. Se oni ne konas la anglan, oni eble diras pri tio “Mi ne kredas tion!” aŭ, angle “Get out!”

La frazo “get down” estas la sama. La logika signifo, la malo de “get up”, ekzistas. “Get down” logike signifas la ordonon “malleviĝu” aŭ “kuŝu,” sed ĝia alia signifo estas eĉ pli stranga. En la ĝusta kunteksto, “get down” signifas la ordonon “dancu.” En noktoklubo, la frazo “Everybody get down!” signifas “Ĉiuj dancu!” preskaŭ la malo de “Ĉiuj malleviĝu!”

La prepozicioj “through” (E-e tra) kaj “over” (E-e super) estas similaj. Ili povas signifi tion, ke oni iras tra ia obstaklo aŭ super ia obstaklo, sed oni plejparte diras “get through it” aŭ “get over it” en alia senco, pri emocioj. “You’ll get through it” signifas “Vi travivos tion.” aŭ “Tio ne tro emocie vundos vin.” La alia frazo, “get over it” estas simila sed ĝi povas ŝajni iom kolera aŭ senkonsidera kiam oni diras ĝin al aliulo. Ĝi signifas “Ĉesu plendi kaj estu pli emocie forta kontraŭ tio, kio suferigas vin!”

Eble la plej stranga, eĉ pli stranga ol “dancu,” estas la frazo “get by”. “By” havas kelkajn signifojn en la angla. Tiukaze, la vorto signifas “preter.” “Get by” povas signifi “iri preter io” aŭ “preterpasi” sed nur en kunteksto. Sen tia kunteksto, ĝi signifas ion metaforan. “Get by” signifas “travivi per la minimuma postulita” aŭ “lukri sufiĉe da mono por vivi sed ne pli.” La frazo “I get by” signifas “Mi ne vivas tiom komforte sed mi ja vivas” kaj “you’ll get by” signifas “Vi travivos malgraŭ la cirkonstancoj.”

La vorto “get” havas pli da signifoj ol kiujn mi prezentas ĉi tie. La baza vorto sen prepozicioj havas 45 difinojn en Merriam-Webster, ofta angla vortaro. Ĝi estas tre utila kaj uzata vorto. Tial, kaj pro aliaj kialoj, ĝi estas mia plej ŝatata.

Se oni ne komprenas la kialon, mi komprenas tion. Oni ne maltrankviliĝu. Mi ne plendos pri tio. (If you don’t get why, I get it. Don’t get upset. I’ll get over it.)